கேள்வி: யொரூபா மொழி பற்றி நீங்கள் என்ன அறிந்துள்ளீர்கள்?
பதில்: யொரூபா மொழி என்பது மேற்கு ஆபிரிக்காவில் பேசப்படுகின்ற கிளைமொழித் தொடர்ச்சியைக் (dialect continuum) குறிக்கும். 30 மில்லியன் மக்கள் இம் மொழியைப் பேசுகிறார்கள். இது யொரூபா மக்கள் மொழி. இது நைஜீரியா, பெனின், டோகோ ஆகிய நாடுகளில் பேசப்பட்டுவருவதுடன், ''ஓகு'' என்ற பெயரில், பிரேசில், சியராலியொன் ஆகிய நாடுகளிலும், ''நாகோ'' (Nago) என்ற பெயரில் கியூபாவிலும் வாழும் சில சமுதாயத்தினரிடையிலும் சிறிதளவில் வழங்குகின்றது. யொரூபா மொழி SVO தொடரமைப்புடன் கூடிய ஒரு பிரிநிலை மொழித் (''isolating'') தொனி மொழியாகும் (''tonal language''). மரபுவழியான யொரூபா நிலப்பகுதி, தற்போதைய, நைஜீரியாவின் தென்மேற்கு மூலை, பெனின் குடியரசு, டோகோ மற்றும் கானாவின் மையக்கிழக்குப் பகுதி ஆகியவற்றை உள்ளடக்கியது. இப்பகுதி பொதுவாக யொரூபாலாந்து என அழைக்கப்படுகின்றது. இதில் அடங்கும் நைஜீரியப் பகுதி, தற்கால ஓயோ மாநிலம், ஓசுன் மாநிலம், ஓகுன் மாநிலம், ஒண்டோ மாநிலம், எக்கிட்டி மாநிலம், க்வாரா மாநிலம், லாகோஸ் மாநிலம் ஆகிய மாநிலங்களையும், கோகி மாநிலம் மாநிலத்தின் மேற்குப் பகுதியையும் உள்ளடக்கியது. பகுப்பு:நைகர்-கொங்கோ மொழிகள்